ESSO บวกกว่า 5% โบรกฯแนะซื้อ ชูเป้า 17 บ. เล็งกำไร Q3 รับผลดีจากค่าการกลั่นสูง
ESSO บวกกว่า 5% ล่าสุด ณ เวลา 15.12 น. อยู่ที่ 11.30 บาท บวก 0.60 บาท หรือ 5.61% สูงสุดที่ 11.50 บาท ต่ำสุดที่ 10.70 บาท ด้วยมูลค่าซื้อขาย 565.55 ล้านบาท ด้าน โบรกฯ แนะซื้อ ชูเป้า 17 บาท คาดกำไร Q3/60 รับผลดีค่าการกลั่นสูง-ล้างขาดทุนสะสมหมด 
17 ส.ค. 2560

ผู้สื่อข่าวรายงานว่า บริษัท เอสโซ่ (ประเทศไทย) จำกัด (มหาชน) หรือ ESSO ล่าสุด ณ เวลา 15.12 น. อยู่ที่ 11.30 บาท บวก 0.60 บาท หรือ 5.61% สูงสุดที่ 11.50 บาท ต่ำสุดที่ 10.70 บาท ด้วยมูลค่าซื้อขาย 565.55 ล้านบาท ขณะที่ดัชนีตลาดหุ้นโดยรวมบวก 0.05%
 
บล.ธนชาต ระบุในบทวิเคราะห์ แนะนำ “ซื้อ” ESSO ให้ราคาเป้าหมายที่ 17 บาทต่อหุ้น มองเป็นอีก Laggard play ในกลุ่มโรงกลั่น โดยราคาหุ้น ESSO อ่อนแอกว่ากลุ่มโรงกลั่นมากในช่วง 2 เดือนที่ผ่านมาสะท้อนจากการปิดโรงกลั่นบางส่วนในไตรมาส 2/60 และผลการดำเนินงานที่อ่อนแอไปแล้ว
ทั้งนี้คาดการณ์ผลการดำเนินงานไตรมาส 3/60 ได้รับผลดีจากค่าการกลั่นสูง US$8/bbl โดยตรง และไม่มีการปิดโรงงานเหมือนกับในไตรมาส 2/60 นอกจากนี้การประชุม PTG เมื่อวานนี้มองค่าการตลาดมีแนวโน้มดีขึ้นในช่วงไตรมาส 3/60 ซึ่ง ESSO จะได้ผลดีจากธุรกิจสถานีบริการน้ำมันเช่นเดียวกัน
ขณะที่ Valuation ที่ PE17 ต่ำกว่า 6 เท่า มองว่าถูกเกินไป ส่วนการล้างขาดทุนสะสมหมดในไตรมาส 3/60 จะยิ่งทำให้ ESSO มีความน่าสนใจมากขึ้นจากแนวโน้มกลับมาจ่ายเงินปันผลได้ภายในสิ้นปีนี้ โดยคาดการณ์ผลตอบแทนจากเงินปันผล 5.2% ปีนี้ และ 10% ปีหน้า